גורם בקואליציה ברמת גן: "לא תקין שחבר מועצה עומד בראש ועד בית ספר" | חדשות רמת גן גבעתיים NEWS
ראשי / גורם בקואליציה ברמת גן: "לא תקין שחבר מועצה עומד בראש ועד בית ספר"
הגורם מכוון לחגי אשר, שלא התפטר עדיין מראשות ועד בית ספר עתיד: "יתכבד חגי ויפנה את מקומו בבית הספר או במועצה. ככה הוא לא יכול להמשיך". אשר: "בניגוד לגורם בקואליציה, אני לא מקבל שכר גבוה מהעירייה אלא מבצע את תפקידי כיו"ר בהתנדבות. פופוליסטים קטנים לא יצליחו להשתיק אותי"
תומר קרן אוגוסט 25, 2019 1 Comment
שנת הלימודים כבר מעבר לפינה וזה הזמן שבו יושבי ראש הוועדים הבית ספריים עמלים לקראת התכניות של בית הספר בשנה הקרובה. גם בבית הספר עתיד ברמת גן מתכננים הרבה תכניות, רק שלא ברור מי יישם אותן, שכן נכון להיום מי שעומד בראש הוועד הוא חבר המועצה הטרי חגי אשר.
אשר עשה רפורמה אדירה בבית הספר: מהפכת שיעורי הבית, חדר אוכל לילדי בית הספר יחודי בעיר, מרחבי לימדה חדשים, מעורבות קהילתית בין בית הספר לתושבי השכונה ופעילויות התנדבות שונות בעיר. אלא שכל זה לא מרשים גורם בקואליציה שדורש ממנו להתפטר מחברותו במועצה או מועד ההורים.
"מי שנושא את דגל השקיפות לא יכול לנהוג בחוסר שקיפות וחוסר תום לב כשמדובר בו עצמו", אומר אותו גורם. "יתכבד חגי ויפנה את מקומו בבית הספר או במועצה. ככה הוא לא יכול להמשיך".
בית ספר עתיד צילום תומר קרן
חגי אשר מסר בתגובה: "אני שמח על פנייתך בנושא. כנראה שהפעולות שלי בעירייה מפריעות לאותו גורם לבצע מה? אני לא יודע. אני מצפה מגורם כל כך בכיר בקואליציה שנמצא בקשר תמידי עם ועדי ההורים ואתכם להכיר את הנוהל לעניין ועדי הורים ולהיצמד לחוזר מנכ"ל שהוא היחיד שקובע. אם היה קורא אותו היה מבין אם הנושא תקין או לא".
אשר מוסיף כי "בניגוד לאותו גורם בכיר אני לא מקבל שכר גבוה מהעירייה, אלא מבצע את תפקידי כיו"ר בהתנדבות מלאה ללא שכר או רכב צמוד. להזכיר לאותו גורם בכיר מאוד בחירתי נעשתה פה אחד על ידי הורי בית הספר.
אני גאה להיות יו"ר ועד הורים בבית ספר עתיד בעיר, אחד מבית הספר שהפכו בשנים האחרונות למובילים בעיר מבין הדברים שקידמתי והובלתי בשיתוף פעולה מלא של בית הספר והורי בית הספר".
האם תמשיך לכהן כיו"ר הוועד גם בשנה הבאה?
"אני עדיין בוחן את דרכי בעניין. כיום כחבר מועצה אדאג לקדם את אותם דברים בעיר כולה. אמשיך לשמש כאוזן קשובה ופה לכל הורים בעיר שאיתם אני נמצא בקשר תמידי לשם כך נבחרתי לשרת את הציבור, פופוליסטים קטנים לא יצליחו להשתיק אותי".
אוגוסט 25, 2019 at 4:34 pm
דווקא אחד האנשים היותר רציניים שיש במועצה
חבל שראש העיר לא הצליח להכניס אותו לקואליציה